STPI แรลลี่ยาว 4 วันติด! ล่าสุดบวกต่อเฉียด 4% ลุ้นทะลุแนวต้าน 5.80 บ.
STPI แรลลี่ยาว 4 วันติด! ล่าสุดบวกต่อเฉียด 4% ลุ้นทะลุแนวต้าน 5.80 บ. ล่าสุด ณ เวลา 10.23 น. อยู่ที่ระดับ 5.50 บาท บวก 0.20 บาท หรือ 3.77% สูงสุดที่ระดับ 5.60 บาท ต่ำสุดที่ระดับ 5.35 บาท ด้วยมูลค่าการซื้อขาย 73.35 ล้านบาท
21 มี.ค. 2562

ผู้สื่อข่าวรายงานว่า ราคาหุ้น บริษัท เอสทีพี แอนด์ ไอ จำกัด (มหาชน) หรือ STPI ล่าสุด ณ เวลา 10.23 น. อยู่ที่ระดับ 5.50 บาท บวก 0.20 บาท หรือ 3.77% สูงสุดที่ระดับ 5.60 บาท ต่ำสุดที่ระดับ 5.35 บาท ด้วยมูลค่าการซื้อขาย 73.35 ล้านบาท

โดยราคาหุ้น STPI ปรับตัวขึ้น 4 วันติดต่อกันสวนภาวะตลาดหุ้นไทยที่ยังคงผันผวน ซึ่งคาดว่าผลประกอบการของบริษัทในปี 2562 จะพลิกกลับมามีกำไรจากปี 2561 ยังขาดทุนสุทธิ 629.38 ล้านบาท โดยเป็นการขาดทุนลดลงจากปี 2560 ที่มีผลขาดทุนสุทธิ 2,495 ล้านบาท
ด้าน บล.โกลเบล็ก คำแนะนำ  ซื้อเก็งกำไร STPI โดยให้แนวรับ 5.20 บาท ส่วนแนวต้าน  5.80 บาท และCut loss ที่ 5.10 บาท โดย STPI มีแรงซื้อเข้ามาอย่างต่อเนื่องหลังจากเปิด Gap ขาขึ้นในสัปดาห์ก่อน โดยปิดสร้างแท่งเทียนเขียวพร้อมวอลุ่มที่เพิ่มขึ้นสนับสนุน สอดคล้องกับค่าสัญญาณ MACD+RSI ที่ชี้ขึ้นทำให้มีโอกาสปรับตัวขึ้นต่อได้
ขณะเดียวกัน บล.เอเซีย พลัส ระบุในบทวิเคราะห์ โดยมองว่า STPI มีแนวโน้ม Turnaround ให้ราคาเป้าหมาย 7.1 บาท
อนึ่งเมื่อวันที่ 13 มี.ค.ที่ผ่านมา STPI ได้ลงนามสัญญาจ้างโครงการก่อสร้าง โครงการรถไฟฟ้าสายสีชมพูและสายสีเหลือง จากบริษัท บอมบาร์ดิเอร์ ทรานสปอร์เทชั่น ซิกแนล (ประเทศไทย) จำกัด มูลค่าโครงการ 325 ล้านบาทโดยลักษณะงานเป็นการก่อสร้างรางสลับทางของรถไฟฟ้ารางเดี่ยว (Switch Beam Fabrication) มีระยะเวลาตามสัญญา ภายในไตรมาส 3/63